b'\n_START_ARTICLE_\nKalcijev hipoklorit\n_START_SECTION_\nRazku\xc5\xbeilo\n_START_PARAGRAPH_\nKalcijev hipoklorit se obi\xc4\x8dajno uporablja za razku\xc5\xbeevanje javnih plavalnih bazenov in dezinfekcijo pitne vode. Tr\xc5\xbeni proizvod obi\xc4\x8dajno vsebuje 68\xc2\xa0% \xc4\x8distega kalcijevega hipoklorita. Proizvodu za plavalne bazene je pogosto prime\xc5\xa1ana cianurjeva kislina, ki deluje kot stabilizator, zmanj\xc5\xa1uje izgube klora zaradi ultravijoli\xc4\x8dne svetlobe in prepre\xc4\x8duje pove\xc4\x8devanje kalcijeve trdote vode. V kuhinjah se pogosto uporablja za dezinfekcijo povr\xc5\xa1in in opreme. V manj\xc5\xa1ih koli\xc4\x8dinah se uporablja tudi kot \xc4\x8distilo za kopalnice, v dezinfekcijskih pr\xc5\xa1ilih, algicidih, herbicidih in detergentih.\n_START_SECTION_\nVarnost\n_START_PARAGRAPH_\nKalcijev hipoklorit se mora skladi\xc5\xa1\xc4\x8diti v suhem in hladnem prostoru, lo\xc4\x8den od organskih spojin in kovin. Hidrirana oblika je bolj primerna za rokovanje kot nehidrirana. Diklorov monoksid (Cl\xe2\x82\x82O) je izredno strupen.'